**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo turto perdavimo Molėtų rajono savivaldybės administracijai**

2023 m. gegužės 25 d. Nr. B1-118

Molėtai

 Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, 25 punktu, atsižvelgdama į tai, kad Molėtų rajono savivaldybės administracija faktiškai valdo 1 punkte nurodytą turtą,

Molėtų rajono savivaldybės taryba nusprendžia:

 1. Perduoti Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį turtą negyvenamąsias patalpas (nekilnojamojo turto registro Nr. 90/13011) – pastatų dalis:

 1.1. 1/8 lauko virtuvės (unikalus Nr. 6297-9002-3074; pastatas plane pažymėtas 12I1p), esančios Molėtų r. sav., Joniškio mstl., Kaštonų g. 19B;

 1.2. 1/16 tvarto (unikalus Nr. 6297-9002-3109; pastatas plane pažymėtas 13I1p), esančio Molėtų r. sav., Joniškio mstl., Kaštonų g. 19A;

 1.3. 1/8 sandėliuko (unikalus Nr. 6297-9002-3096; pastatas plane pažymėtas 14I1p), esančio Molėtų r. sav., Joniškio mstl., Kaštonų g. 19A;

 1.4. 1/8 sandėliuko (unikalus Nr. 6297-9002-3128; pastatas plane pažymėtas 21I1p);

 1.5. 1/8 sandėlio (unikalus Nr. 6298-8014-7161; pastatas plane pažymėtas 17I1p), esančio Molėtų r. sav., Joniškio mstl., Kaštonų g. 24A;

 1.6. 1/4 kitų inžinerinių statinių – stoginės (unikalus Nr. 6297-9002-3085; pastatas plane pažymėtas 15I1p), esančios Molėtų r. sav., Joniškio mstl., Kaštonų g. 19A.

2. Įgalioti Molėtų rajono savivaldybės merą pasirašyti šio sprendimo 1 punkte nurodyto turto perdavimo–priėmimo aktą.

3. Įpareigoti Molėtų rajono savivaldybės administracijos direktorių įregistruoti 1 punkte nurodyto turto daiktines teises valstybės įmonėje Registrų centre.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika